*Par slēgta konkursa*

*“Tramvaju depo ražošanas ēku pārbūve Brīvības ielā 191, Rīgā”*

*(ID Nr.RS/2022/66) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.Jautājums:***

*Nolikuma 12.6.1.1. punktā minēts, ka katrā objektā ir veikta ēkas izbūve, pārbūve vai atjaunošana un ēkas kopējā platība ir vismaz 2500 m2 vai būvapjoms vismaz 20000 m3. Lūdzam apstiprināt, ka iepirkuma komisija uzskatīs par atbilstošu Kandidāta pieredzi, ja Kandidātam ir veikta viena līguma ietvaros vairāku ēku kompleksa izbūve, pārbūve vai atjaunošana un viena līguma ietvaros visu ēku kopējā platība ir vismaz 2500 m2 vai būvapjoms vismaz 20000 m3.*

Atbilde:

Paskaidrojam, ka saskaņā ar nolikuma 12.6.1.1.punktu, kandidāts, vai, ja kandidāts ir apvienība, tad vismaz viens apvienības dalībnieks ne vairāk kā 7 (septiņos) iepriekšējos gados (kā arī periodā līdz pieteikumu iesniegšanas brīdim) ir veicis būvdarbus kā galvenais būvdarbu veicējs vismaz 2 (divos) objektos, kur katrā objektā ir veikta ēkas izbūve, pārbūve vai atjaunošana un ēkas kopējā platība ir vismaz 2500 m2 vai būvapjoms vismaz 20000 m3. Līdz ar to, par atbilstošu pieredzi tiks uzskatīta pieredze, ja pretendents būs veicis vienas ēkas izbūves, pārbūves vai atjaunošanas darbus un šīs vienas ēkas kopējā platība ir vismaz 2500 m2 vai būvapjoms vismaz 20000 m3, kā arī būs ievēroti pārējie nolikuma 12.6.1.punkta nosacījumi.

***2.Jautājums:***

*Nolikuma 12.6.1.1.2. punktā minētas prasības, kādām jāatbilst vismaz vienam no Pretendenta piedāvātajiem pieredzes objektiem. Lūdzam iepirkuma komisiju apstiprināt, ka par šī nolikuma punktam atbilstošu tiks uzskatīts, ja 12.6.1.1.2. punktā minētās prasības tiks sadalītas pa abiem Kandidāta pieredzes piedāvātajiem objektiem. Kā piemēram, vienam Kandidāta pieredzes objektam ir veiktas ūdensvada, kanalizācijas, elektrotīklu izbūve vai pārbūve un otram objektam ir veikta ventilācija vai kondicionēšana un elektrotīklu izbūve vai pārbūve.*

Atbilde: informējam, ka iespējamā pretendenta jautājumā norādītā pieredze tiks uzskatīta par atbilstošu, ja katrā no šiem objektiem, ar kuriem tiek pierādīta nolikuma 12.6.1.1.2.punkta prasība ir veikta ēkas izbūve, pārbūve vai atjaunošana un ēkas kopējā platība ir vismaz 2500 m2 vai būvapjoms vismaz 20000 m3, kā arī, ja būs ievēroti pārējie nolikuma 12.6.1.punkta nosacījumi.

***3.Jautājums:***

*Nolikuma 11. punktā norādītas minimālās prasības attiecībā uz kandidāta saimniecisko un finansiālo stāvokli. Nolikuma 11.2. punktā minēts par Kandidāta minimālajām prasībām par vidējā gada finanšu (neto) apgrozījumam pēdējo trīs gadu laikā. Lūdzam apstiprināt, ka Kandidātu uzskatīs par atbilstošu šīm prasībām, ja Kandidāts atbilst visām nolikuma 11.1. prasībām ar savām spējām, bet Nolikuma 11.2. punkta uzdotajām prasībām daļēji balstīsies uz Kandidāta apakšuzņēmēja spējām. Apakšuzņēmējs uz kuru spējām Kandidāts balstās būs arī Kandidāta apakšuzņēmējs projekta realizācijā.*

Atbilde: Saskaņā ar nolikuma 11.3.punktu apliecinot atbilstību 11.1. un/vai 11.2.punkta prasībām, kandidāts var balstīties uz citu personu saimnieciskajām un finansiālajām iespējām. Šādā gadījumā kandidāts pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Kandidātam un personai, uz kuras saimnieciskajām un finansiālajām spējām kandidāts balstās, jābūt solidāri atbildīgiem par iepirkuma līguma izpildi.

Iepirkumu komisijas priekšsēdētāja Inta Novika